Diari Oficial de la Generalitat Valenciana


Sumari del DOGV 9400, del 08-08-2022 (2022/6951)

RESOLUCIÓ de 18 de juliol de 2022, de la Presidència de la Generalitat, per la qual es reclassifiquen els llocs de Secretaria i Intervenció de l'Ajuntament d'Alginet.
----------------------------------------------------------------------------------------------------------------------------------------------------------------------

### Dades del document

Número de DOGV
:   9400

Data del DOGV
:   08-08-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/6951


Data del document
:   18-07-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de juliol de 2022, de la Presidència de la Generalitat, per la qual es reclassifiquen els llocs de Secretaria i Intervenció de l'Ajuntament d'Alginet. [2022/6951]  
El Ple de l'Ajuntament d'Alginet, en sessió celebrada el dia 26 de maig de 2022, va adoptar l'acord de sol·licitar al departament del Consell competent en matèria d'Administració local la reclassificació en classe segona de la Secretaria de l'Ajuntament d'Alginet, en ser municipi la població del qual està compresa entre 5.001 i 20.000 habitants; classificant igualment la Intervenció en classe segona, a l'ésser una entitat local la Secretaria de la qual es troba (és el que se sol·licita) classificada en classe segona.  
En l'expedient se certifica complir els requisits de classificació previstos en l'article 8 del Decret 128/2018, de 17 de març, pel qual es regula el règim jurídic dels funcionaris d'Administració local amb habilitació de caràcter nacional, així com els requisits de procediment previstos en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional. Tots dos llocs manquen de titular en l'actualitat.  
  
L'ajuntament remet l'1 de juliol de 2022 tota la documentació a la Generalitat a l'efecte de sol·licitar al departament del Consell competent en matèria d'administració local la reclassificació en classe segona de la Secretaria i la Intervenció de l'Ajuntament d'Alginet.  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l'article 14 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV, 21.02.2022), resolc:  
  
  
Primer  
Reclassificar el lloc de Secretaria de l'Ajuntament d'Alginet, i classificar-lo de Secretaria de classe segona, el lloc de la qual està reservat a funcionaris pertanyents a la subescala de Secretaria, categoria d'entrada.  
  
  
Segon  
Reclassificar el lloc d'Intervenció de l'Ajuntament d'Alginet, i classificar-lo d'Intervenció de classe segona, el lloc de la qual està reservat a funcionaris pertanyents a la subescala d'Intervenció, categoria d'entrada.  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultanejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment a què fa referència l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 18 de juliol de 2022.- El president de la Generalitat, (p. d. R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.